Demà dia 1 de juliol commemorem el Dia Internacional de les Cooperatives, que enguany té com a lema " les cooperatives garanteixen que ningú es quedi enrere" amb l'objectiu de posar en valor el paper fonamental que desenvolupen en l'àmbit de la inclusió, la participació, la igualtat d'oportunitats, i el desenvolupament de la comunitat i del territori.
Els esforços per posar en valor el model cooperatiu i fer-ho en clau de territori, es consoliden enguany amb una proposta encara més ambiciosa.
Sacsejarem per fer aflorar l'economia social i cooperativa a tots els racons del país, amb més ateneus cooperatius i més treball en xarxa.
Identificarem i donarem suports a projectes innovadors i singulars, tant sectorials com de país, que creïn ocupació en l'economia social i cooperativa.
Reforçarem el finançament i els ajuts a incorporació de socis.
Perquè creiem que un canvi de model econòmic és possible, i les cooperatives en són part important de la solució.
Hem d'aprofitar el moment fundacional que viu Catalunya, per plantejar propostes sòlides que ens permetin avançar cap a nous models de creixement.
Els models de gestió propis de l'economia social, permeten garantir l'impacte social de les activitats, assegurar l'eficiència dels recursos públics i potenciar el màxim retorn econòmic i social.
Apel·lem un any més el compromís actiu de les cooperatives en particular i de tota l'economia social per projectar un futur amb major progrés i llibertat.
El vicepresident Oriol Junqueras i la consellera Dolors Bassa van entregar aquests premis a les cooperatives que destaquen pel seu compromís amb el territori, el foment de l'ocupació de qualitat, l'enfortiment de l'emprenedoria o la col·laboració intercooperativa.
Les cooperatives Vinícola del Priorat i l'Agrícola de Bellmunt celebren 100 anys de la seva creació.
Són un exemple de l'evolució del treball cooperatiu al llarg d'un segle.
Aquesta entitat ha tornat a guanyar la gestió de la zona blava de l'Estartit, i per tant continuarà treballant com ho fa des del 2004.
Per altra banda gestiona altres aparcaments generant llocs de treball a persones amb discapacitat física.
És una de les entitats que participarà en la construcció de dos dels cinc solars municipals que l'Ajuntament de Barcelona ha destinat a habitatge cooperatiu de cessió d'ús, una modalitat que evita que els habitatges es converteixin en ús privat.
La Confederació va premiar quatre entitats per les seves experiències innovadores en iniciatives de transformació social i gestió democràtica.
Les guardonades varen ser: Suara Serveis, Obertament, la Cooperativa d'Alumnes Pinisan i Fundació Santa Susanna.
El Govern va subscriure un conveni amb l'ONCE i la seva fundació per treballar conjuntament per la inclusió social de les persones amb discapacitat.
S'ha publicat al Diari Oficial de la Generalitat de Catalunya, la Llei 7/2017, del 2 de juny, del règim de les seccions de crèdit de les cooperatives.
L'Ajuntament del Prat i l'Associació Espigoladors han signat un conveni de col·laboració per impulsar projectes d'economia social i d'integració laboral de persones aturades amb dificultats especials.
L'Ateneu Cooperatiu Terres Gironines treballa per impulsar aquest model i augmentar-ne la presència al territori
Ateneu Cooperatiu de Barcelona: "Ens movem pel territori per detectar projectes que puguem acollir a Coòpolis"
L'Ateneu Cooperatiu de la Catalunya Central ha presentat les dades definitives de la primera Diagnosi de l'Economia Social i Solidària en aquest territori
L'Ateneu Cooperatiu del Barcelonès Nord organitza la primera trobada per crear la Taula Territorial d'Economia Social i Solidària
Ja s'ha publicat la convocatòria de subvencions per a la capitalització de les cooperatives i societats laborals Capitalcoop 2017, i està previst que el dia 3 de juliol es publiqui la d'incorporació de persones sòcies a cooperatives i societats laborals.
Si heu tancat l'exercici a 31 de desembre, recordeu que l'assemblea general ha d'aprovar-los abans del 30 de juny i cal presentar la sol·licitud de dipòsit en el Registre abans del 31 d'agost.
La Federació de Cooperatives de Treball de Catalunya dedica l'1% del seu pressupost a aquests projectes desenvolupats per cooperatives.
L'ajut es pot sol·licitar enviant un resum del projecte abans del proper 7 de juliol.
L'acte, que es celebrarà el proper dia 10 de juliol al matí, al Palau Robert de Barcelona, comptarà amb la presència de Carles Puigdemont, president de la Generalitat de Catalunya.
Per incloure notícies al butlletí, podeu enviar-les a la bústia de contacte posant en l'assumpte "Economia Cooperativa"